Callum Robinson

Callum Jack Robinson (sündinud 2. veebruaril 1995 Northamptonis) on Inglismaal sündinud Iirimaa jalgpallur, kes mängib ründajana Inglismaa esiliigaklubis Cardiff City ja Iirimaa jalgpallikoondises.

Ta alustas klubikarjäär Aston Villas. Klubi põhimeeskonnas debüteeris ta Inglismaa kõrgliigas 19. aprillil 2014 mängus Southamptoni vastu. Hooajal 2014–15 mängis ta laenul Inglismaa tugevuselt kolmanda liiga klubis Preston North Endis, hooaja 2015–16 alguses Inglismaa esiliiga klubis Bristol City ja seejärel hooaja teises pooles taas Preston North Endis.

2016. aasta juulis sõlmis ta Preston North Endiga püsiva lepingu. Aastatel 2016–2019 lõi ta kolme hooaja jooksul Preston North Endis mängides Inglismaa esiliigas kokku 29 väravat.

2019. aasta juulis sõlmis ta nelja-aastase lepingu Inglismaa kõrgliiga klubiga Sheffield United. Esimese värava lõi ta Inglismaa kõrgliigas 31. augustil 2019 mängus Chelsea vastu. 2020. aasta jaanuaris läks ta laenule West Bromwich Albioni, kellega sõlmis 2020. aasta septembris püsiva lepingu.

2022. aasta septembris sõlmis ta kolmeaastase lepingu Cardiff Cityga.

Aastatel 2011–2015 mängis Robinson Inglismaa noortekoondistes. Tänu sellele, et tema vanaema oli sündinud Iirimaal, sai ta võimaluse hakata koondises Iirimaad esindama. Koondisedebüüt toimus 6. septembril 2019 UEFA Rahvuste Liiga mängus Walesi vastu. Koondisekarjääri esimese värava lõi ta 14. novembril 2019 sõprusmängus Uus-Meremaa vastu.

Kategooria:Iirimaa jalgpallurid
Kategooria:Aston Villa FC mängijad
Kategooria:Preston North End FC jalgpallurid
Kategooria:Bristol City FC mängijad
Kategooria:Sheffield United FC mängijad
Kategooria:West Bromwich Albion FC mängijad
Kategooria:Cardiff City FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1995